OpenLLM-France/wikimedia huggingface dataset:
# Cova del Vell

La Cova del Vell és una cova d'origen càrstic a la partida de Vinyoles, Xeraco (Safor -Valldigna), tocant al terme municipal de Tavernes de la Valldigna, al massís del Mondúber. En el Racó Ferragut, en Vinyoles, molt prop de l'autopista. Aquesta cova alberga restes d'activitat humana datada en el paleolític, segons consta en la memòria de les excavacions realitzades en l'any 1952 de Gurrea i Penalva en 1952. A pesar de dur a terme un estudi d'aquestes superficial i poc precís, a causa de l'estat fràgil que presentava la cova, s'hi trobaren una sèrie de troballes de gran importància com ara restes ceràmiques fragmentades, sílex, ossos i closques de caragols. Durant dècades ha estat tradicional anar d'excursió a aquesta cova, entre joves i adolescents, sobretot durant les festes de Pasqua. Amb la construcció de l'autopista del Mediterrani (AP-7) al començament de la dècada del 1970, l'entrada de la cova, orientada a llevant en un vessant molt escarpat, va quedar aïllada dels accessos tradicionals.

## Morfologia

És una cova molt deteriorada degut a la seva estructura calcària, que ha sigut tremendament erosionada, raó per la qual el seu interior està molt fragmentat.

## Referències

* 1 2 González-Alcalde, Julio. «Cuevas-refugio y cuevas-santuario en Castellón y Valencia: espacios de resguardo y entornos iniciáticos en el mundo ibérico» (pdf) (en castellà) p. 15.
* ↑ «Diagnòstic socoambiental de Xeraco». Masuno. Arxivat de l'original el 2008-05-09. [Consulta: 28 juny 2011].
# DDR SDRAM

DDR SDRAM, que en anglès significa Double Data Rate (Doble taxa de dades) Synchronous Dynamic Random Access Memory (Memòria dinàmica d'accés aleatori sincronitzada), és un tipus de memòria RAM per a ordinadors en què en cada cicle de rellotge es poden efectuar dues operacions.
És la primera generació d'aquestes tecnologies i bàsicament és el mateix que les SDRAM però amb millores que permeten que l'amplada de banda arribi a 3,2 GB/s que és un 400% més ràpid que les SDRAM anteriors.
Les millores que permeten l'evolució són la duplicació de la capacitat dels buffers d'entrada/sortida dels busos, que permeten duplicar la transferència de dades, un rellotge que sense augmentar la seva freqüència permet agafar dades en les pujades i baixades de flanc, la baixada del voltatge a 2,5 Volts i l'augment de la velocitat dels busos.
Cada tipus es diferencia essencialment per la seva freqüència màxima de treball:
* DDR: de 333 o 400 MHz
* DDR2: de 533, 667, 800 o 1.066 MHz
* DDR3: de 1.066, 1.333, 1.600, 1.866, 2.133, 2.400 o >2.400 MHz

## Xips i mòduls

| Nom de l'estàndard | Velocitat de la memòria (MHz) | Temps de cicle (ns) | Velocitat del bus I/O (MHz) | Ràtio de dades (MT/s) | V$_{DDQ}$ (V) | Nom del mòdul | Ràtio de transferència màxim (MB/s) | Timings (CL-tRCD-tRP) |
| DDR-200 | 100 | 10 | 100 | 200 | 2,5±0,2 | PC-1600 | 1600 | |
| DDR-266 | 133⅓ | 7,5 | 133⅓ | 266⅔ | 2,5±0,2 | PC-2100 | 2133⅓ | 2,5-3-3 |
| DDR-333 | 166⅔ | 6 | 166⅔ | 333⅓ | 2,5±0,2 | PC-2700 | 2666⅔ | |
| DDR-400A DDR-400B DDR-400C | 200 | 5 | 200 | 400 | 2,6±0,1 | PC-3200 | 3200 | 2,5-3-3 3-3-3 3-4-4 |
Nota: Totes les dades superior segons l'especificació JEDEC JESD79F.

## Vegeu també

Estàndards evolucionats:
* DDR2 SDRAM
* DDR3 SDRAM

## Referències

* ↑ Cicles de temps en què s'inverteix la freqüència del bus d'I/O; per ex. 1/(100 MHz) = 10 ns per cicle de rellotge.
* ↑ DOUBLE DATA RATE (DDR) SDRAM STANDARD
# Datxne (Bakhtxissarai)

* Per a altres significats, vegeu «Datxne».
Datxne (en (ucraïnès): Дачне) és un poble de la República Autònoma de Crimea a Ucraïna, que el 2014 tenia 266 habitants. Pertany al districte de Bakhtxissarai. Fins al 1948 la vila es deia Tolé.

## Població

Segons les dades del 2001 la composició de la població de la vila de Datxne d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Aaron Lennon

Aaron Justin Lennon (nascut el 16 d'abril de 1987) és un futbolista anglès que actualment juga al Everton. Lennon és jugador més baix de la Premier League i és considerat un dels més ràpids a Anglaterra.

## Carrera esportiva

Lennon debutà amb el Leeds United FC en la FA Premier League el 2003 amb 16 anys i 129 dies d'edat, convertint-se així en el futbolista més jove de la història a disputar un partit oficial de la màxima categoria anglesa. Al juny de 2005, donats els severs problemes econòmics del Leeds, fou transferit al Tottenham Hotspur FC per £ 1.000.000. Amb els spurs debutà a l'agost d'aquest any davant el Chelsea FC i anotà el seu primer gol en la victòria davant el Birmingham City. Amb el Tottenham destacà ràpidament pel seu control de pilota en velocitat, que li valgué el seu sobrenom "Roadrunner" (correcamins).
Una vegada finalitzada la temporada 05-06 fou inclòs en la nòmina per al premi "Millor Jugador Jove" de la lliga anglesa que, finalment, guanyà Wayne Rooney del Manchester United FC. El 8 de gener de 2007, Aaron Lennon amplià el seu vincle contractual amb els spurs fins a 2012.

## Internacional

Lennon tingué la seva primer participació amb la selecció de futbol d'Anglaterra a l'octubre de 2005 jugant per al combinat Sub-21. Poc després, anà de sobte convocat per Sven-Göran Eriksson per a integrar el planter anglès en la Copa Mundial de Futbol de 2006 en comptes de Shaun Wright-Phillips que es perfilava per a ocupar aquest lloc. Amb el seleccionat major jugà per primera vegada en els amistosos previs al Mundial 2006 davant Belarús i Jamaica.
El seu debut en la Copa del Món es donà en el segon partit de la primera ronda davant Trinidad i Tobago en l'ajustada victòria del combinat anglès. Després, en vuitens de final, tingué una destacada actuació en la trobada davant Portugal quan ingressà en reemplaçament del lesionat David Beckham i fou reemplaçat poc abans de la tanda de penals per Jamie Carragher. Irònicament, Carragher fou qui errà el penal decisiu.

## Palmarès
### Tottenham Hotspur

* 1 Copa de la lliga anglesa: 2007-08.

## Referències

* 1 2
* ↑ «Aaron Lennon a l'Everton? El futbolista més baix de la Premier League fitxarà per l'equip més baix de la Premier League» (en anglès). Mirror. [Consulta: 25 octubre 2016].
Aaron Lennon amb Anglaterra - Plantilles de navegació :
Selecció de futbol d'Anglaterra – Copa del Món de Futbol de 2006
1 Robinson •
2 Neville •
3 A. Cole •
4 Gerrard •
5 Ferdinand •
6 Terry •
7 Beckham •
8 Lampard •
9 Rooney •
10 Owen •
11 J. Cole •
12 Campbell •
13 James •
14 Bridge •
15 Carragher •
16 Hargreaves •
17 Jenas •
18 Carrick •
19 Lennon •
20 Downing •
21 Crouch •
22 Carson •
23 Walcott •
Seleccionador: Eriksson
Selecció de futbol d'Anglaterra – Copa del Món de Futbol 2010
1 James •
2 Johnson •
3 A. Cole •
4 Gerrard  •
5 Dawson •
6 Terry •
7 Lennon •
8 Lampard •
9 Crouch •
10 Rooney •
11 J. Cole •
12 Green •
13 Warnock •
14 Barry •
15 Upson •
16 Milner •
17 Wright-Phillips •
18 Carragher •
19 Defoe •
20 King •
21 Heskey •
22 Carrick •
23 Hart •
Entrenador: Capello :
# Sancedo

Sancedo és un municipi de la província de Lleó a la comunitat autònoma de Castella i Lleó. Forma part de la comarca d'El Bierzo. Aplega les entitats de Sancedo, Cueto i Ocero.

## Demografia

Evolució demogràfica :
| 1991 | 1996 | 2001 | 2004 |
| 691 | 620 | 572 | 554 |
# Plaça d'Alliance

La plaça d'Alliance està situada a la ciutat de Nancy, a l'est de França, a la regió de la Lorena. Està declarada, juntament amb les places Stanislas i de la Carrière de la mateixa ciutat, Patrimoni de la Humanitat per la Unesco des de l'any 1983.

## Història

En convertir-se en duc de Lorena, el rei de Polònia-Lituània Estanislau I Leszczynski va modernitzar la seva capital, i va idear una forma d'unir el vell burg medieval amb la ciutat moderna de Carles III per un sistema de places urbanes, marcant la transició mitjançant un arc de triomf. Aquest conjunt, constituït per la plau Royale (actual plaça Stanislas) i la plaça de la Carrière, articulades per l'arc de triomf (Porta Héré), combina amb gràcia els edificis majestuosos i les famoses portes d'or de Jean Lamour. Dins d'aquest conjunt, la plaça d'Alliance representa una edificació més intimista.

## Galeria d'imatges

* Immoble, 2 place d'Alliance.
* Immoble, 4 place d'Alliance.
* Immoble, 6 place d'Alliance.
* Hôtel d'Alsace.

## Referències

* ↑ Informació i fotografies a la pàgina de la UNESCO

## Enllaços externs

* Oficina de Turisme de Nancy Arxivat 2015-01-23 a Wayback Machine.
# Raimund Lehnert

Raimund Lehnert (Wielowieś, Silesian Voivodeship, 14 de març de 1965) o Rajmund Lehnert va ser un ciclista alemany que fou professional entre 1991 i 1994. Va participar en els Jocs Olímpics de Seül.

## Palmarès

Palmarès.
* 1987
** Vencedor d'una etapa del Tour de Texas
* 1989
** Campió del món militar en ruta
** Vencedor d'una etapa de la Volta a la Baixa Saxònia
* 1990
** Vencedor de 2 etapes de la Ruta del Sud
** Vencedor d'una etapa de l'International Cycling Classic
** Vencedor de 2 etapes de la Volta a Cuba
* 1991
** Vencedor d'una etapa de l'International Cycling Classic
* 1992
** 1r a la Coca-Cola Trophy
** Vencedor de 3 etapes de l'International Cycling Classic
* 1993
** Vencedor de 2 etapes de la Ruta Mèxic
* 1994
** Vencedor d'una etapa del Tour de Valclusa

## Referències

* ↑ «Olympics Site Closed | Olympics at Sports-Reference.com». [Consulta: 30 juny 2024].
* 1 2 «Cycling Museum - Raimund LEHNERT». [Consulta: 30 juny 2024].
# Jebel Khalid

Jebel Khalid és una antiga ciutat selèucida establerta a la riba oest del riu Eufrates, al nord de l'actual Síria. La ciutat va ser fundada a principis del segle iii aC en un lloc verge i abandonada a les primeres dècades del segle i aC. Va cobrir una superfície de 50 hectàrees.

## Referències

* ↑ «Jebel Khalid on the Euphrates. A seleukid fortress in northen Syria» (en anglès). Seleukid Empire.
* ↑ Berlin, Andrea M; Clarke, G. W; Connor, P. J; Crewe, L; et al. «Jebel Khalid on the Euphrates: Report on Excavations 1986-1996, Volume 1» (en anglès). Bulletin of the American Schools of Oriental Research, 331, 2003, pàg. 88. DOI: 10.2307/1357770.

## Bibliografia

* Berlin, Andrea M; Clarke, G. W; Connor, P. J; Crewe, L; et al.. Jebel Khalid on the Euphrates: Report on Excavations 1986-1996 (en anglès). 1. Meditarch. ISBN 9780958026505.
# Cròmbec verdós

El cròmbec verdós (Sylvietta virens) és un ocell de la família dels macrosfènids (Macrosphenidae)..

## Hàbitat i distribució

Habita els boscos del Senegal, Gàmbia i sud de Mali, sud-est de Guinea, Sierra Leone, Libèria, Costa d'Ivori, Ghana, Togo, Benín, sud-oest de Nigèria. Des del sud-est de Nigèria i sud del Camerun, el Gabon, República del Congo, República Centreafricana i sud de Sudan, nord i nord-est de la República Democràtica del Congo, Uganda i oest de Kenya fins al nord-oest i oest d'Angola i sud-oest, sud i est de la República Democràtica del Congo i l'extrem nord-oest de Tanzània.

## Referències

* ↑ «Cròmbec verdós». Cercaterm. TERMCAT, Centre de Terminologia. Rev. 10/10/2023(català)
# Saler (programari)

Saler és el nom d'un sistema informàtic d'alertes de possible corrupció política desenvolupat per la Universitat Politècnica de València. La versió inicial s'anomenava Satan (Sistema de Alertas Tempranas Anticorrupción). Va ser aprovat l'octubre de 2018 per les Corts Valencianes mitjançant la Llei d'Inspecció General de Serveis i del Sistema d'Alertes per a la prevenció de males pràctiques a l'Administració de la Generalitat i el seu sector públic instrumental. Per a aquesta llei hi va col·laborar Transparència Internacional, la Fundació Baltasar Garzón i Hervé Falciani.
El sistema funciona creuant les bases de dades per a detectar irregularitats i possibles casos de corrupció.

## Desenvolupament

El projecte va ser iniciativa de la Conselleria de Transparència, Responsabilitat Social, Participació i Cooperació i es va donar la responsabilitat del seu desenvolupament a la Universitat Politècnica de València amb un pressupost d'uns 113.000 euros per a dos anys, a partir de 2016. La Generalitat Valenciana digué que preveia implantar aquesta solució informàtica abans que acabara la IX legislatura.
Quan eixí la llei que el regulava, la representació a les Corts Valencianes del partit Ciutadans criticà negativament que no es donara prou informació respecte el sistema.

## Referències

* 1 2 3 Giménez, Miguel «Con el sistema de alertas contra la corrupción 'Satan' casos como Gürtel o Taula "no se hubieran producido"». eldiariocv.es, 18-12-2018 [Consulta: 21 juny 2019].
* 1 2 «Les Corts aprueban la creación de 'Satan', un sistema de alertas contra la corrupción». InfoLibre, 17-10-2018 [Consulta: 21 juny 2019].
* ↑ Giménez, Miguel «El Consell se encomienda a 'Satan' para luchar contra la corrupción». eldiario.es, 03-11-2017 [Consulta: 21 juny 2019].
* ↑ Europa Press «Un nuevo sistema de alertas detectará irregularidades y posibles casos de corrupción en la Comunitat Valenciana». EcoDiario.es, 03-11-2017 [Consulta: 21 juny 2019].
# Sanbornita

La sanbornita és un mineral de la classe dels silicats. Va ser anomenada en honor de Frank Sanborn (1862-1936), mineralogista de la California Division of Mines a San Francisco.
La sanbornita és un fil·losilicat de bari de fórmula química BaSi₂O₅. Cristal·litza en el sistema ortoròmbic en forma de plaques anèdriques de fins a 3 cm. La seva duresa a l'escala de Mohs és 5.
Segons la classificació de Nickel-Strunz, la sanbornita pertany a «09.EF - Fil·losilicats amb xarxes senzilles amb 6-enllaços, connectades per M[4], M[8], etc.» juntament amb els següents minerals: petalita, searlesita, silinaïta, kanemita i yakovenchukita-(Y).

## Formació i jaciments

La sanbornita va ser descoberta al dipòsit de silicats de bari Trumbull Peak, al comtat de Mariposa (Califòrnia, Estats Units) en filons en sediments metamorfosats, majoritàriament quarsites i cornubianites. També ha estat descrita al Canadà, Macedònia del Nord, Mèxic i Polònia.

## Referències

* 1 2 «Sanbornite» (en anglès). Mindat. [Consulta: 21 desembre 2019].
* 1 2 «Sanbornite» (en anglès). Handbook of Mineralogy. Arxivat de l'original el 23 de setembre 2020. [Consulta: 7 febrer 2020].
# Plaça Zabala

La Plaça Zabala (castellà: Plaza Zabala) es troba a la ciutat de Montevideo, Uruguai. Està ubicada a la Ciudad Vieja. Pren el seu nom de Bruno Mauricio de Zabala (1682 - 1736), fundador de la ciutat.
Es caracteritza per la seva disposició obliqua, la qual transgredeix l'escaquer perfecte dels carrers del barri històric, així com per l'aire de jardí parisenc que li va donar el seu dissenyador, un arquitecte paisatgista francès, Eduardo André.
És de les poques places de Montevideo que encara manté les seves reixes i portes de ferro. Es troba on antigament hi havia el Fort. El carrer que envolta la plaça es diu Circunvalación Durango, en homenatge a la localitat biscaïna de Durango, on va néixer Zabala. Al costat nord destaca el Palacio Taranco, seu del Museu d'Arts Decoratives i la casa de Saenz-Zumarán, avui seu d'un banc.

## Orígens

A finals de 1878 —durant la dictadura del coronel Lorenzo Latorre— es va decidir demolir el Fort i construir al seu lloc una plaça pública. No obstant això, durant 12 anys aquest lloc es va convertir en un terreny erm, donant lloc a la Plaça recent el 31 de desembre de 1890. L'estàtua eqüestre de Bruno Mauricio de Zabala, obra de l'escultor espanyol Lorenzo Coullaut Valera amb la col·laboració de l'arquitecte basc Pedro Muguruza Otaño, va ser inaugurada el 27 de desembre de 1931.

## Referències

* 1 2 La Plaza Zabala de Montevideo - euskonews.com (castellà)
# Radió

En física teòrica, el radió (també conegut com a graviescalar) és una partícula hipotètica que emergeix com una excitació del tensor mètric (i.e. el camp gravitacional) però amb propietats físiques virtualment indistingibles de les d'un escalar en quatre dimensions, tal com proposat en la teoria Kaluza–Klein i en models amb dimensions addicionals de l'espai Aquest nou camp escalar $\phi$ prové de la component $g_{55}$ del tensor mètric, on el valor 5 etiqueta una cinquena dimensió addiccional. El radió pot ser considerat com una mesura de la mida de la dimensió extra, amb variacions del camp escalar representant variacions en la mida de les dimensions extres.
En models amb múltiples dimensions extres, existeixen diversos radions.

## Vegeu també

* Gravifotó (o gravivector)
* Dilató
* Teoria Kaluza–Klein
* Models de Randall–Sundrum

## Referències

* ↑ «Phenomenology of Radion in Randall-Sundrum Scenario» (en anglès). Phys.Rev. D63 056007, (2001).
# Josep Antoni Alcover i Tomàs

Josep Antoni Alcover i Tomàs (Caracas, 1954) és un zoòleg i paleontòleg.
Treballa com a investigador a l'IMEDEA (Institut Mediterrani d'Estudis Avançats) (CSIC-UIB) i és investigador associat del Departament de Mamífers del Museu Americà d'Història Natural de Nova York. Els seus estudis s'han centrat en la fauna fòssil de les Balears i les Canàries. També s'ha ocupat de la primera colonització humana de les Balears. Ha publicat diversos articles sobre els vertebrats i els mamífers fòssils de les Balears i sobre el Myotragus balearicus. És coautor de Les quimeres del passat. Els vertebrats fòssils del Plio-quaternari de les Balears i Pitiüses (1981). Coordinà, amb Helmet Hemmer, la Història biològica del ferreret (1984), treball dedicat a l'estudi del baleaphryne muletensis. Ha participat en l'obra Biogeography anv ecology of the Pityusic islands (1984). El 2012 va identificar una nova espècie de mussol fòssil a Madeira.

## Obres

* ALCOVER, Josep Antoni. Els mamifers de les Balears. Palma: Moll 1979.
* ALCOVER, Josep Antoni; MOYA SOLÀ, Salvador I PONS MOYÀ, Joan. Les Quimeres del Passat: els fòssils del Plio-quaternari de les Balears i Pitiüses. Palma, 1981.
* ALCOVER, Josep Antoni i MUNTANER, Jordi. Els quiròpters de les Balears i Pitiüses: una revisió. "Endins" 12 (1986) 51-63.
* ALCOVER, Josep Antoni; RAMIS, Damià; COLL, Jaume; TRIAS, Miquel. Bases per al coneixement del contacte entre els primers colonitzadors humans i la naturalesa de les Balears. "Endins" 24 (2001) 5-57.
* RAMIS, Damià; ALCOVER, Josep Antoni; COLL, Jaume; TRIAS, Miquel. The Chronology of the Firs Settlement of the Balearic Islands. "Journal of Mediterranean Archaeology" 15 (2002) 3-24.
* ALCOVER, Josep Antoni. Disentangling the Balearic first settlement issues. "Endins" 26 (2004)1-14.
* ALCOVER, Josep Antoni. Agulles d'ós, domesticació de Myotragus balearicus, la cova de Moleta Petita, datacions neolítiques i calcolítiques, productes d'ivori d'elefant i estratigrafia de la balma de Son Matge: problemes d'higiene documental i cronològica als dipòsits càrstics de Mallorca. "Endins" 27 (2005) 211-224.
* ALCOVER, Josep Antoni; TRIAS, Miquel; ROVIRA, Salvador. Noves balmes metal·lúrgiques a les muntanyes d'Escorca i de Pollença. "Endins" 31 (2007)161- 178.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 83. ISBN 84-8661702-2.
# Museu Etnològic de Creta

El Museu Etnològic de Creta és una institució amb seu a 2 km del Palau de Phaistos, al llogaret de Voroi. Fou inaugurat el 1988 i va rebre un premi del consell d'Europa el 1992. El museu inclou objectes de la vida diària dels cretencs i està dividit en 7 seccions: menjar, arquitectura, vestits i tradicions, producció, transport, teixits, i organització social.

## Història

El Museu de Creta Etnologia va ser establert institucionalment el 1973 com una iniciativa de l'Associació Cultural Mesara. Entre 1973 i 1981, es va centrar en la planificació de tot el museu i centre d'investigació i després d'obtenir el patrocini del Ministeri de Cultura grec i va ser construït entre 1977 i 1981, i més endavant van realitzar projectes educatius amb finançament europeu. In 1988 it formally opened as a museum with its first exhibits. El 1988 es va inaugurar formalment com un museu amb les seves primeres exposicions. El 1992, el museu va guanyar el Premi Museu Europeu de l'Any (ΕΜΥΑ) del Consell d'Europa.

## Referències

* 1 2 3 4 «The Museum Of Cretan Ethnology». Museum of Cretan Ethnology. [Consulta: 22 març 2010].
* ↑ «Museum of Cretan Ethnology - Vori». Interkriti. [Consulta: 22 març 2010].

## Enllaços externs

* Museu Etnològic de Creta - Web oficial
* www.xania.net (grec)
# Abd-at-Tàyyib (nom)

Abd-at-Tàyyib és un nom masculí teòfor àrab islàmic (àrab: عبد الطيّب, ʿAbd aṭ-Ṭayyib) que literalment significa ‘Servidor del Bo’, essent «el Bo» un atribut de Déu. Si bé Abd-at-Tàyyib és la transcripció normativa en català del nom en àrab clàssic, també se'l pot trobar transcrit Abdul Tayyib, ‘Abdul Tayyieb... normalment per influència de la pronunciació dialectal o seguint altres criteris de transliteració. Com a teòfor, també el duen musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «طاب». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «طاب». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «طاب» (Biblioteca Románica Hispánica). ISBN 8424917944.
* ↑ A més dels 99 noms o atributs de Déu «canònics», alguns musulmans accepten l'existència d'altres atributs o epítets de Déu, documentats bé a l'Alcorà bé en els hadits del Profeta; aquest seria el cas d'at-Tàyyib.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Abu Bakr Mirza

Abu Bakr Mirza fou un príncep timúrida de la branca de Transoxiana, fill d'Abu Saïd i el pare va sotmetre al príncep local, un timúrida conegut com a Muhammad Badakhshi, que no va oferir resistència, i va donar el govern de Badakhxan, Kunduz, Khuttalan i Caghaniyan a Abu Bakr Mirza. Muhammad Badakhshi es va establir a Herat però el seu fill va fugir a Kashghar. Al cap d'un cert temps el príncep refugiar va retornar i va expulsar a Abu Bakr, i el país va haver de tornar a ser conquerit per Abu Saïd. Muhammad Badakhshi fou executat (1466/1467) i Abu Bakr restaurat. El pare va fer una expedició a l'Azerbaidjan el 1468, però fou derrotat a l'hivern del 1468-1469 i fet presoner sent executat el 5 de febrer de 1469. Abu Bakr va conservar el poder encara deu anys fins que va morir el 1479; llavors el seu germà Sultan Mahmud Mirza que era príncep d'Hisor va adquirir el govern de Badakhshan que va quedar unit a Hisor fins a la conquesta d'aquesta ciutat pels uzbeks, al començament del segle xvi.

## Bibliografia

* History of civilizations of Central Asia, Volum 4, UNESCO
* ʻUbayd Allāh ibn Maḥmūd Aḥrār, The letters of Khwāja ʻUbayd Allāh Aḥrār and his associates
* Mirza Muhammad Haidar Dughlt, A History of the Moghuls of Central Asia: The Tarikh-I-Rashidi
# Savage

«Savage» té aquests significats:
* Savage (Minnesota)
* Savage, nom alternatiu donat per James Cook a l'illa de Niue i que es va mantenir al segle xix i part del XX. Vol dir "Illa Salvatge".
* Savage-Guilford
* Adam Savage
* Charlie Savage
* John Savage